દિલ્હીની પટિયાલા હાઉસ કોર્ટમાં આજે નેશનલ હેરાલ્ડ કેસની સુનવણી થઇ હતી. આ મામલે ભાજપના નેતા સુબ્રમણ્યમ સ્વામી દ્વારા એક એપ્લિકેશન ફાઇલ કરવામાં આવી હતી, જે અંતર્ગત કોંગ્રેસ પાર્ટી અને એસોસિએટેડ જનરલ્સ લિમિટેડ પાસે દસ્તાવેજો અને ખાતાવહીની માંગ કરવામાં આવી હતી. સ્વામીએ પોતાની અરજીમાં આરોપ લગાવ્યો છે કે કોંગ્રેસના સોનિયા ગાંધી અને રાહુલ ગાંધીએ એસોસિએટેડ જનરલ્સ લિમિટેડ પર ખોટી રીતે અધિકાર જમાવ્યો છે.